2. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 211739 της 24 Απρ./12 Μαΐου 1965  (ΦΕΚ Β΄ 322)  Περί ιδρύσεως και λειτουργίας Σχολής Πολέμου Αεροπορίας. Έχοντες υπ’ όψει: α)Τας διατάξεις των άρθρ. 12 και 25 του Α.Ν. 2387/1953 «περί Υπουργείου Εθνικής Αμύνης κλπ.». β)Το άρθρ. 17 του Ν.Δ. 4028/1959 «περί ιεραρχίας, προαγωγών και τοποθετήσεως των Αξιωματικών των Ενόπλων Δυνάμεων» (ΦΕΚ Α΄ 249/1959) γ)Την υπ’ αριθ. 33/1964 γνωμοδότησιν του Ανωτάτου Συμβουλίου Αεροπορίας. δ)Γνωμοδότησιν του Συμβουλίου Επικρατείας, διατυπουμένην εν τοις υπ’ αριθ. 452/9.7.1964 Πρακτικοίς αυτού, αποφασίζομεν: Την ίδρυσιν Σχολής Ανωτέρας Στρατιωτικής Μορφώσεως υπό τον τίτλον «Σχολή Πολέμου Αεροπορίας» (Συντετμημένος τίτλος «Σ.Π.Α.»).   ΚΕΦΑΛΑΙΟΝ Α΄ Περιγραφή της Σχολής Ίδρυσις Άρθρ.1.-1.Ιδρύεται παρά τη Β. Αεροπορία Σχολή Ανωτέρας Στρατιωτικής Μορφώσεως υπό τον τίτλον «Σχολή Πολέμου Αεροπορίας» (Συντετμημένος τίτλος Σ.Π.Α.), υπαγομένη διοικητικώς και εκτελεστικώς εις το Γενικόν Επιτελείον Αροπορίας. 2.Η ανωτέρω Σχολή περιλαμβάνει δύο Τμήματα: α)Τμήμα Ανωτέρων Επιτελών Αξιωματικών, υπό τον τίτλον «Σ.Π.Α. (Τμήμα Ανωτέρων». Συντετμημένος τίτλος Σ.Π.Α./Α., και β)Τμήμα Κατωτέρων Επιτελών Αξιωματικών, υπό τον τίτλον «Σ.Π.Α. (Τμήμα Κατωτέρων)». Συντετμημένος τίτλος Σ.Π.Α./Κ. Αποστολή Άρθρ.2.-1.Αποστολή της Σχολής Πολέμου Αεροπορίας είναι: α)Να παρέχη επιτελικήν και επαγγελματικήν κατάρτισιν και γενικήν μόρφωσιν εις τους ανωτέρους και κατωτέρους Αξιωματικούς Ε.Β.Α., επί τω σκοπώ της βελτιώσεως και αναπτύξεως των ικανοτήτων αυτών, δια την επιτυχεστέραν ενάσκησιν των καθηκόντων των, ως Αξιωματικών Επιτελών και Διοικητών. β)Να παρακολουθή και μελετά τας σημειουμένας επιστημονικοτεχνικάς εξελίξεις και επιδράσεις τούτων επί των δυνάμεων Αεροδιαστήματος, επί τω σκοπώ όπως συμβάλη εις την διαμόρφωσιν και διάδοσιν ενιαίου και ορθού δόγματος και Στρατηγικής και Τακτικής δια την πλέον αποτελεσματικήν χρησιμοποίησιν των δυνάμεων τούτων. ΚΕΦΑΛΑΙΟΝ Β΄ Εισαγωγή Σπουδαστών Αριθμός-Επιλογή Σπουδαστών Σ.Π.Α. Άρθρ.3.-1.Ο αριθμός των προς φοίτησιν εισακτέων, εις αμφότερα τα Τμήματα της Σχολής, ορίζεται υπό του Γ.Ε.Α. 2.Οι προς φοίτησιν Αξιωματικοί εις την Σ.Π.Α. (Τμήμα Ανωτέρων) επιλέγονται υπό του Γ.Ε.Α. Ούτοι δέον όπως συγκεντρώσι τα ακόλουθα προσόντα:  Σελ. 295 38.Γ.γ.1-2 Σχολή Πολέμου Αεροπορίας   352 α)Βαθμός: Ο του Ανωτέρου Αξιωματικού. β)Κατηγορία-Ειδικότης: Άπασαι αι κατηγορίαι ή ειδικότητες Αξιωματικών Ε.Β.Α., πλην Τ.Ε.Υ. (Τεχνικοί Ειδικών Υπηρεσιών). γ)Χρόνος Υπηρεσίας: Δεκαετία ως Αξιωματικός. 3.Εις εκάστην εκπαιδευτικήν σειράν της Σ.Π.Α. (Τμήμα Ανωτέρων) φοιτούν κατά ποσοστόν περίπου: α)50% εκ της κατηγορίας των Ι.Γ.Υ. (Ιπτάμενοι Γενικών Υπηρεσιών). β)50% εκ της κατηγορίας των λοιπών ειδικοτήτων. 4.Εις την Σ.Π.Α. (Τμήμα Ανωτέρων) ομοίως φοιτούν Ανώτεροι Αξιωματικοί του Στρατού Ξηράς και του Β. Ναυτικού. 5.Οι προς φοίτησιν Αξιωματικοί εις την Σ.Π.Α. (Τμήμα Κατωτέρων) επιλέγονται υπό του Γ.Ε.Α. Ούτοι δέον όπως συγκεντρώσι τα ακόλουθα προσόντα: α)Βαθμός: Υποσμηναγός ή Σμηναγός. β)Κατηγορία-Ειδικότης: Άπασαι αι κατηγορίαι ή ειδικότητες Αξιωματικών Ε.Β.Α., πλην Τ.Ε.Υ. γ)Χρόνος Υπηρεσίας: Πενταετία ως Αξιωματικός. 6.Εις εκάστην εκπαιδευτικήν σειράν της Σ.Π.Α. (Τμήμα Κατωτέρων) φοιτούν κατά ποσοστόν (περίπου): α)60% εκ της κατηγορίας των Ι.Γ.Υ. β)40% εκ της κατηγορία των λοιπών ειδικοτήτων. ΚΕΦΑΛΑΙΟΝ Γ΄. Εκπαίδευσις-Προσωπικόν Αντικείμενα Σπουδής Σ.Π.Α. Άρθρ.4.-1.Τα αντικείμενα Σπουδής της Σχολής έχουσι ταξινομηθή δι’ εκπαιδευτικούς σκοπούς εις ομοειδείς ομάδας θεμάτων. Έκαστος κύκλος Σπουδών, ως χαρακτηρίζεται εκάστη σειρά θεμάτων περιλαμβάνει επί μέρους αντικείμενα, τα οποία σπουδάζονται δια των διαφόρων μεθόδων εκπαιδεύσεως της Σχολής. 2.Ο αριθμός των Κύκλων Σπουδών, η διάταξις τούτων, τα περιληφθησόμενα αντικείμενα και η έκτασις σπουδής τούτων, καθορίζονται δια των Γενικών Προγραμμάτων Σ.Π.Α./Α΄ και Σ.Π.Α./Κ., εκπονουμένων υπό της Σχολής και εγκρινομένων υπό του Γ.Ε.Α.      Σελ. 296 3.Γενικώς δια της εκπαιδεύσεως επιδιώκεται: α)Η κατανόησις της χρησιμοποιήσεως λογικής σκέψεως και ορθών διαδικασιών δια την επιστημονικήν επίλυσιν προβλημάτων. β)Η ανάπτυξις της ικανότητος λογικής και σαφούς εκφράσεως, γραπτώς και προφορικώς. γ)Η ανάπτυξις της ικανότητος του συνεργάζεσθαι. δ)Η κατανόησις των αρχών Διοικήσεως και των σχέσεων ηγέτου και ομάδος ως και των εφαρμογών των δια την επιτυχή εκπλήρωσιν της αποστολής. ε)Η αύξησις της ικανότητος δια την εκτέλεσιν επιτελικών καθηκόντων. ς)Η εξέτασις της προελεύσεως, της αναπτύξεως και των παραγόντων της σημερινής διεθνούς διαμάχης δια την διεύρυνσιν των γνώσεων των σπουδαστών επί των συγχρόνων προβλημάτων. ζ)Η κατανόησις των παραγόντων, οι οποίοι συνθέτουν την ισχύν ενός Έθνους. η)Η κατανόησις του Δόγματος των Δυνάμεων Αεροδιαστήματος, των Δογμάτων Δυνάμεων Επιφανείας, ως και των αρχών συνεργασίας Ενόπλων Δυνάμεων. θ)Η πληρεστέρα κατανόησις της αποδοτικής χρησιμοποιήσεως του Στρατιωτικού οργάνου Εθνικής Πολιτικής εν ειρήνη, ως και εις οιασδήποτε μορφής ένοπλον σύγκρουσιν. ι)Η διεξοδική εξέτασις των ευθυνών, καθηκόντων, επιχειρήσεων, αποστολών κλπ. των Δυνάμεων Αεροδιαστήματος, περιληπτικώτερον δε των Δυνάμεων Επιφανείας. ια)Η εξοικείωσις των σπουδαστών επί των συγχρόνων τεχνολογικών εξελίξεων και των εφαρμογών των. ιβ)Η εξέτασις των μελλοντικών στρατιωτικών προοπτικών.                 Σχολή Πολέμου Αεροπορίας 38.Γ.γ.2   353 Μόνιμον Προσωπικόν Άρθρ.5.-1.Ως Διοικητής της Σχολής ορίζεται Ταξίαρχος ή Σμήναρχος Ι.Γ.Υ. Ούτος έχει πειθαρχικήν δικαιοδοσίαν εφ’ ολοκλήρου του προσωπικού, την του Διοικητού της Πτέρυγος, ην εξομοιούται η Σχολή. 2.Η οργάνωσις και η σύνθεσις του Στρατιωτικού και Πολιτικού προσωπικού της Σχολής καθορίζονται δια πινάκων συνθέσεων τιθεμένων εν ισχύϊ δια διαταγών του Γ.Ε.Α., κατά τας κειμένας διατάξεις. Εκπαιδευτικόν Προσωπικόν Άρθρ.6.-1.Το Εκπαιδευτικόν Προσωπικόν της Σχολής αποτελείται εκ των: α)Ομιλητών Στρατιωτικών ή Ιδιωτών. β)Εκπαιδευτών Ομάδων. 2.Οι ομιληταί διακρίνονται εις εξωτερικούς ομιλητάς και εσωτερικούς τοιούτους. 3.Οι εξωτερικοί ομιληταί, μη ανήκοντες εις το μόνιμον προσωπικόν της Σχολής, ορίζονται υπό του Γ.Ε.Α. κατόπιν προτάσεων της Σχολής, ο δε αριθμός τούτων καθορίζεται αναλόγως των αναγκών εκπαιδεύσεως. 4.Οι εσωτερικοί ομιληταί, ανήκοντες εις το μόνιμον προσωπικόν της Σχολής, ορίζονται ομοίως υπό του Γ.Ε.Α., κατόπιν προτάσεων της Σχολής. 5.Οι εκπαιδευταί ομάδων ανήκουσιν άπαντες εις το μόνιμον προσωπικόν της Σχολής και ορίζονται ωσαύτως υπό του Γ.Ε.Α., προτάσει της Σχολής. Εκπαιδευτικόν Συμβούλιον Άρθρ.7.-1.Το εκπαιδευτικόν Συμβούλιον είναι όργανον καθορισμού της πολιτικής της εκπαιδεύσεως, την οποίαν χαράσσει βάσει οδηγιών του Γ.Ε.Α. και απαρτίζεται εκ των κάτωθι τακτικών μελών: α)Διοικητού Σχολής. β)Διευθυντού Σπουδών Σ.Π.Α./Α΄. Σ.Π.Α./Κ΄ γ)Των Προϊσταμένων των Επιτελικών Τμημάτων της Σχολής. δ)Τμηματάρχου Μελετών. 2.Εις περίπτωσιν καθ’ ην συζητείται πρότασις διακοπής της εκπαιδεύσεως εκπαιδευομένου τινός, εις το Συμβούλιον δύναται να παρίσταται, ως έκτακτον μέλος, συμβουλευτικώς και ο υπεύθυνος Εκπαιδευτής Ομάδος. 3.Εις περίπτωσιν δε καθ’ ην πρόκειται να ληφθούν αποφάσεις γενικού εκπαιδευτικού περιεχομένου, ως αναθεώρησις διδασκομένης ύλης, τροποποίησις Υπουργικής Αποφάσεως κλπ. του Συμβουλίου δύναται να προεδρεύη ή να παρίσταται ως τακτικόν μέλος ο Αρχηγός του Κλάδου Β΄ του Γ.Ε.Α. Ομοίως δύναται να παρίστανται ως τακτικά μέλη, εις την ανωτέρω περίπτωσιν, εκ του Γ.Ε.Α. ο Διευθυντής Εκπαιδεύσεως μετά του αρμοδίου Τμηματάρχου Εκπαιδεύσεως.   Σύμβουλοι Εκπαιδεύσεως Άρθρ.8.-1.Εις την Σχολήν δύναται να υπηρετούν, κατόπιν ημετέρας αποφάσεως, τη προτάσει του Α.Σ.Α. Αξιωματικοί του Στρατού Ξηράς και του Β.Ναυτικού και των Συμμαχικών Αεροποριών, ως και ανώτατοι εκπαιδευτικοί ή κρατικοί λειτουργοί ως σύμβουλοι εκπαιδεύσεως, δια την παροχήν στοιχείων επί των εξελίξεων, ως και παν έτερον χρήσιμον στοιχείον. 2.Εφ’ όσον οι Σύμβουλοι Εκπαιδεύσεως τοποθετηθούν μονίμως και αποκλειστικώς εις την Σχολήν, έχουν τας αυτάς αρμοδιότητας και δικαιώματα ως οι Ομιληταί και οι Εκπαιδευταί ομάδων. Κανονισμός Εσωτερικής Λειτουργίας Άρθρ.9.-Ο τρόπος λειτουργίας της Σχολής η έδρα αυτής, η διάρκεια εκπαιδεύσεως εν αυτή και πάσα ετέρα λεπτομέρεια αφορώσα τα εν λόγω θέματα θέλει περιληφθή εις τον Κανονισμόν εσωτερικής λειτουργίας ταύτης, όστις θα τεθή εν ισχύϊ δια νεωτέρας αποφάσεως ημών συμφώνως ταις διατάξεσι του άρθρ. 25 του Ν.Δ. 2387/1953 «περί Υπουργείου Εθνικής Αμύνης κλπ.». ΚΕΦΑΛΙΑΟΝ Δ΄. Έξοδος Σπουδαστών Αποφοίτησις Άρθρ.10.-Θεωρούνται ως επιτυχώς αποφοιτώντες της Σχολής οι ανελλιπώς παρακολουθήσαντες την εκπαίδευσιν και επιτυχόντες μέσην γενικήν βαθμολογίαν τουλάχιστον 60% εις τας γραπτάς και προφορικάς δοκιμασίας, ασκήσεις και ατομικάς εργασίας, αίτινες προβλέπονται υπό του Κανονισμού λειτουργίας της Σχολής, περί ου το άρθρ. 9 της παρούσης αποφάσεως. 2.Αξιωματικοί του Στρατού Ξηράς και του Β. Ναυτικού, ανελλιπώς παρακολουθήσαντες την εκπαίδευσιν, θεωρούνται ως επιτυχώς αποφοιτήσαντες της Σχολής. Απονομή Πτυχίου Άρθρ.11.-Εις τους εν τω προηγουμένω άρθρω ευδοκίμως αποφοιτώντας Αξιωματικούς, αμφοτέρων των Τμημάτων, απονέμεται «Πτυχίον Επιτελούς Αεροπορίας» Σ.Π.Α. και Σ.Π.Α./Κ΄. αντιστοίχως. Σύμφωνα με την παρ. 2 άρθρ. 4 Νόμ. 1354/ 1983 (ΦΕΚ Α΄ 59) (κατωτ. αριθ. 3) οι διατάξεις της άνω αποφάσεως ισχύουν, εάν δεν αντίκειται στο περιεχόμενο του νόμου αυτού, μέχρι να εκδοθεί ο Οργανισμός της Σχολής που προβλέπεται στο άρθρ. 2 του άνω νόμου.   (Αντί για τη σελ. 297(β) Σελ. 297(γ) Τεύχος 1241-Σελ. 55 38.Γ.γ.2 Σχολή Πολέμου Αεροπορίας   354